 Ṣe àpilẹkọ àkòrí fún àwọn ọrọ wọnyí:Ìfẹsẹwọnsẹ náà tó jẹ àkọkọ àwọn méjéèjì ní sáà bọọlù yìí gbóná jọin-jọin tí VAR sì gbé Lampard ju Mourinho lọ.Willian ni agbábọọlù Chelsea tó jẹ góòlù méjéèjì fún Chelsea  ní abala kíní ìfẹsẹwọnsẹ náà.Tìpá tìkúùkù ni wọn fi yanjú ìpàdé náà Ìfẹsẹwọnsẹ náà kún fún ìkọlù òun gbígbá ara ẹni nípàá.Lọdọ àwọn agbábọọlù Tottenham, ìwà yìí ṣàkóbá fún aṣọlé wọn àti Heung -min Son tó gba káàdì pupa fún bí ó ti ṣe gbá Rudiger nípàá.Báyìí, Son ti di agbábọọlù ákọkọ tí wọn yóò fun ní káàdì pupa lẹẹmẹta ní sáà bọọlù yìí.Ohun mìíràn tó ta àbùkù bá ìfẹsẹwọnsẹ náà ni bí àwọn alátìlẹyìn Tottenham kan ti ṣe ń  fi èébú ẹlẹyàmẹyà ránṣẹ sí agbábọọlù Chelsea Rudiger.Ẹẹmẹta ni wọn kéde pé ìwà ẹlẹyàmẹyà yìí ń ṣe àkóbá fún ìfẹsẹwọnsẹ náà.Pẹlú àbájáde ìfẹsẹwọnsẹ yìí báyìí, Chelsea ti ní àmì méjìlélọgbọn tí wọn sì wà ní ipò kẹrin lórí afárá.Tottenham ní mẹrìndínlọgbọn tí wọn sì wà ní ipò keje. : TOT vs CHE:Lampard tẹ ojú ọgá rẹ mọlẹ, ayò méjì sí òdo ló kó lé Mourinho lọwọ. 